EkBass/fiwiki-20250220-pages-articles huggingface dataset:
Manuel Preciado

Manuel ”Manolo” Preciado Rebolledo (28. elokuuta 1957 El Astillero, Kantabria, Espanja – 7. kesäkuuta 2012 Valencia, Espanja) oli espanjalainen jalkapallovalmentaja. == Ura == Pelaajaurallaan Preciado edusti muun muassa Racing Santanderia, Deportivo Alavésia ja Mallorcaa. Valmentajana hän debytoi vuonna 1995 Gimnástica Torrelavegasa. Gimnástica voitti oman lohkonsa Tercera Divisiónissa kauden 1995–1996 päätteeksi. Sieltä hän siirtyi Racing Santanderin reservijoukkueen valmentajaksi. Vuonna 2002 Preciado nousi Racing Santanderin edustusjoukkueen päävalmentajaksi. Kaudeksi 2003–2004 hän siirtyi Levanten peräsimeen. Joukkue voitti Segunda Divisiónin ja nousi ensimmäistä kertaa yli 40 vuoteen maan pääsarjaan. Vuonna 2006 hän siirtyi Sporting Gijóniin. Kaudella 2007–2008 joukkue sijoittui Segunda Divisiónissa kolmanneksi ja nousi pääsarjaan. 4. huhtikuuta 2011 ottelussa Real Madridia vastaan Santiago Bernabéulla, Sporting Gijón haki yllättävän 0–1-vierasvoiton ja katkaisi näin José Mourinhon yhdeksän vuotta kansallisissa sarjoissa kestäneen tappiottaman kotiotteluputken.Mourinho home record ended ESPN. Viitattu 7.6.2012. Ottelun jälkeen portugalilaisluotsi kävi onnittelemassa Preciadoa ja muuta joukkuetta.Preciado: "Mourinho entró en el vestuario y nos felicitó" Marca. Viitattu 7.6.2012. 31\. tammikuuta 2012 Preciadon ja seuran välinen pitkä yhteistyö tuli päätökseensä, kun hänet erotettiin päävalmentajan paikalta.Preciado, tras su destitución: "Lamento si hice algo mal, seré socio del Sporting hasta que me muera" Marca. Viitattu 31.1.2012. Hän ehti valmentaa joukkuetta vajaan kuuden vuoden ajan. Preciado valittiin Villarrealin uudeksi päävalmentajaksi 6. kesäkuuta 2012.Preciado ya es el nuevo técnico del Villarreal Marca. Viitattu 7.6.2012. == Yksityiselämä == Vuonna 2002 Preciadon vaimo kuoli syöpään. Kaksi vuotta myöhemmin hänen 15-vuotias poikansa kuoli auto-onnettomuudessa. Preciado kommentoi jälkeenpäin tapahtumia seuraavasti: "Minulla oli tasan kaksi vaihtoehtoa, joko olisin voinut tappaa itseni tai jatkaa elämässäni eteenpäin".Manolo Preciado earns the plaudits, but Real Madrid take the points The Guardian. Viitattu 31.1.2012. 20\. huhtikuuta 2011 hänen isänsä kuoli yliajossa Santanderissa.Fallece el padre de Preciado por un atropello Marca. Viitattu 31.1.2012. Preciado kuoli 54-vuotiaana sydänkohtaukseen 7. kesäkuuta 2012.Manolo Preciado dies of heart attack Daily Mail. Viitattu 7.6.2012. Hän ehti olla Villarrealin peräsimessä vain yhden päivän. == Lähteet == == Aiheesta muualla == * Esittely Sporting Gijónin sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1957 syntyneet Luokka:Vuonna 2012 kuolleet
Punapeipot

Punapeipot (Cryptospiza) on loistopeippojen heimoon kuuluva varpuslintusuku. Punapeippojen sukuun kuuluu BirdLifen mukaan neljä lajia. == Punapeippoihin kuuluvia lajeja == * Isopunapeippo (Cryptospiza shelleyi) * Nokipunapeippo (Cryptospiza jacksoni) * Pikkupunapeippo (Cryptospiza reichenovii) * Punapeippo (Cryptospiza salvadorii) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Cryptospiza Luokka:Loistopeipot
Carita Sunell

Paula Carita Sunell (myöh. Sunell-Niskanen, s. 29. elokuuta 1968 Helsinki) on suomalainen keskimatkojen juoksija. Hän edusti vuoteen 1991 saakka Forssan Salamaa ja sittemmin Turun Urheiluliittoa. Häntä valmensivat Jaakko Mikola, Harri Merta ja Lasse Mikkelsson. Sunell sijoittui sisäratojen MM-kilpailuissa Sevillassa 1991 viidenneksi 3 000 metrillä ajalla 8.56,11. Tulos säilyi Suomen ennätyksenä vuoteen 2015 saakka, jolloin Sandra Eriksson juoksi ajan 8.54,06. Maastojuoksun MM-kisoissa Sunell sijoittui 58:nneksi Amorebietassa 1993. Hän edusti Suomea aikuisten maaotteluissa vuosina 1988–1992 ja voitti hallimaaottelussa 1 500 metriä Tukholmassa 1990. Sunell saavutti Kalevan kisoissa 1 500 metrillä hopeaa 1990 ja 1992 sekä pronssia 1988 ja 1989. Hän voitti tiejuoksun 15 kilometrin Suomen mestaruuden 1993. Maastojuoksun SM- kilpailuissa hän voitti kultaa 1991 ja 1992, hopeaa 1994 ja pronssia 1989. Sisäratojen SM-kilpailuissa hän saavutti 1 500 metrillä kultaa 1990 ja pronssia 1988. 3 000 metrillä hän voitti Suomen mestaruuden 1989, 1990 ja 1991. == Henkilökohtaiset ennätykset == === Ulkoradat === Laji Tulos Paikka Vuosi 800 m 2.05,66 Lahti 1989 1 500 m 4.12,95 Helsinki 1988 3 000 m 9.07,74 Tampere 1990 === Sisäradat === Laji Tulos Paikka Vuosi 1 500 m 4.15,86 Tukholma 1990 3 000 m 8.56,11 Sevilla 1991 == Lähteet == * === Viitteet === Luokka:Suomalaiset keskimatkojen juoksijat Luokka:Vuonna 1968 syntyneet Luokka:Elävät henkilöt
Oliivipeipot

Oliivipeipot (Nesocharis) on loistopeippojen heimoon kuuluva varpuslintusuku. Oliivipeippojen sukuun kuuluu BirdLifen mukaan kolme lajia. == Oliivipeippoihin kuuluvia lajeja == * Huppuoliivipeippo (Nesocharis ansorgei) * Mustakurkkupeippo (Nesocharis capistrata) * Pikkuoliivipeippo (Nesocharis shelleyi) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Nesocharis Luokka:Loistopeipot
Kajander

Kajander on muun muassa seuraavien suomalaisten henkilöiden sukunimi: *Catharina Kajander (s. 1945), keramiikkataiteilija *Elias Kajander (s. 1980), koripalloilija *Erkko Kajander (s. 1949), yritysjohtaja, teollisuusneuvos *Ismo Kajander (s. 1939), taiteilija *Kaj Kajander (1924–1991), heraldikko *Kalle Kajander (1862–1928), kirjailija ja maanviljelijä *Matti Kajander (1928–1998), yritysjohtaja, kauppaneuvos *Miikka Kajander (s. 1971), jalkapalloilija *Rafael Kajander (1893–1946), jääkärimajuri *Sakari Kajander (1931–2012), valtion työmarkkinalaitoksen johtaja *Sami Kajander (s. 1983), koripalloilija *Tauno Kajander (1932–1977), näyttelijä *Väinö Kajander (myöh. Kajukorpi, 1893–1978), painija *Willem Kajander (s. 1996), pikajuoksija == Kuvitteellisia henkilöitä == * Laila Kajander, televisiosarjassa Salatut elämät * Matias Kajander, televisiosarjassa Salatut elämät * Miki Kajander, televisiosarjassa Salatut elämät ==Katso myös== *Cajander, suomalainen suku *Malli Cajander, suomalainen asepuku
The Fool

The Fool on suomalaisen Kari Peitsamon kahdeskymmenesviides albumi vuodelta 1992. Levy on Peitsamon viimeinen LP:nä julkaistu albumi ennen LP-myynnin romahtamista 1990-luvun puolivälissä. Aku Ankkuli on levyttänyt cover-version Sinne ei aurinko paista -kappaleesta. == Kappaleet == A-puoli # # # # # # # B-puoli # # # # # # # Kaikki sävellykset, sanoitukset ja sovitukset Kari Peitsamo == Lähteet == Luokka:Kari Peitsamon albumit Luokka:Vuoden 1992 albumit
Olaus Petrin kirkko

Olaus Petrin kirkko on Helsingin Etu-Töölössä Minervankadun varrella sijaitseva ruotsinkielisen Olaus Petrin seurakunnan kirkko. Seurakunta on perustettu 1922. Seurakunta ja kirkko kuuluivat Ruotsin kirkkoon vuoteen 2007, jolloin seurakunta siirtyi Suomen evankelis-luterilaisen kirkon yhteyteen. Seurakunta palvelee kuitenkin edelleen Suomessa oleskelevia Ruotsin kansalaisia. Kirkko on valmistunut 1932. Sen on suunnitellut arkkitehti Ture Ryberg, ja se on tyyliltään funktionalistinen. Urut on rakentanut 1967 Olof Hammarbergin urkutehdas Göteborgista. Niissä on 26 äänikertaa. Kirkon hyvän akustiikan vuoksi siellä järjestetään konsertteja ja se on myös Sibelius- Akatemian käytössä. ==Lähteet== == Aiheesta muualla == Luokka:Helsingin kirkot Luokka:Suomen kivikirkot Luokka:Etu-Töölö
Jutta Kemilä

Jutta Maria Kemilä (s. 14. helmikuuta 1972 Oulu) on suomalainen pika- aitajuoksija. Hän edusti Oulun Pyrintöä ja häntä valmensi Eila Vartiainen- Maunu. Kemilä sijoittui Helsingin EM-kilpailuissa 1994 sadan metrin aitajuoksun alkuerässään seitsemänneksi ja karsiutui jatkosta. Göteborgin MM- kilpailuissa 1995 hän juoksi avausosuuden Suomen 4 × 100 metrin viestijoukkueessa, joka sijoittui kuudenneksi ajalla 44,46. Alkuerässä Suomi oli juossut ajan 43,71. Kemilä edusti Suomea aikuisten maaotteluissa vuosina 1994–1995. Hän voitti 1995 ulkoratamaaottelussa 100 metrin aitajuoksun Helsingissä ja sisäratamaaottelussa 60 metrin aitajuoksun Kuopiossa. Kemilä voitti Kalevan kisoissa 100 metrin aidoissa kultaa 1993, 1994 ja 1995. Lisäksi hän sai 100 metrin juoksussa pronssia 1995. Sisäratojen SM-kilpailuissa hän saavutti 60 metrin aitajuoksussa kultaa 1992 ja 1995 sekä pronssia 1993. == Henkilökohtaiset ennätykset == === Ulkoradat === Laji Tulos Paikka Vuosi 100 m 11,69 Lapua 1995 200 m 24,52 Oulu 1995 100 m aj 13,43 Jämsänkoski 1995 Korkeus 176 Ruukki 1992 Pituus 620 Iisalmi 1992 === Sisäradat === Laji Tulos Paikka Vuosi 60 m 7,54 Kuopio 1995 200 m 25,79 Haaparanta 1995 60 m aj 8,21 Tampere 1995 Korkeus 179 Turku 1992 Pituus 606 Turku 1992 == Lähteet == * === Viitteet === Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1972 syntyneet Luokka:Elävät henkilöt
Saleen

Saleen, Inc. on yhdysvaltalainen tehokkaiden urheiluautojen valmistaja. Yrityksen perusti Steve Saleen vuonna 1983. Saleenilla oli autotehdas Troyn kaupungissa Michiganissa. Osa Saleenin automalleista perustui muiden merkkien valmistamiin sarjatuotannossa oleviin autoihin, mutta sillä oli myös kokonaan itse suunniteltuja malleja. Saleen S281 perustuu Ford Mustangin pohjalle. Vuonna 2017 Saleen siirsi osan toiminnastaan Nantongiin Kiinaan perustaen yhteisyrityksen nimellä Jiangsu Saleen Automotive Technology kiinalaisen Rugaon kaupungin kanssa. Kesäkuussa 2020 vähemmistöosakkaana toiminut paikallishallinto pidätti yrityksen Kiinassa toimivat johtajat ja ilmoitti yrityksen sekä Saleenin omistamien patenttien kansallistamisesta ilman korvausta. ==Aiheesta muualla== *Saleenin virallinen sivusto *
Marja Salmela (juoksija)

Marja Anneli Salmela (o.s. Tennivaara, s. 30. kesäkuuta 1967 Kemi) on suomalainen pikajuoksija. Hän edusti Tornion Pyryä ja häntä valmensivat Aarne Halonen, Ari Liisanantti ja Petteri Jouste. Salmela kuului Suomen 4 × 100 metrin viestijoukkueeseen viisissä arvokilpailuissa.Tilastopaja Splitin EM- kilpailuissa 1990 joukkue hylättiin loppukilpailussa.Martiskainen et al, s. 423 Tokion MM-kilpailuissa joukkue karsiutui alkuerissä ajalla 43,73 ja Barcelonan olympialaisissa 1992 ajalla 43,60.Martiskainen et al, s. 398, 403 Stuttgartin MM-kilpailuissa 1993 Salmela juoksi viestissä ankkuriosuuden Suomen sijoittuessa seitsemänneksi ajalla 43,37.Martiskainen et al, s. 403–404Athletics World Championships 1993 at Stuttgart (ger) Women: 4 x 100 m Relay Sports123.com Tulos on voimassa oleva Suomen ennätys edelleen kesäkuussa 2024.Suomen ennätykset www.tilastopaja.eu. Viitattu 11.6.2024 Helsingin EM-kilpailuissa 1994 Salmela toi Suomen viestijoukkueen maaliin seitsemäntenä ajalla 43,96.Martiskainen et al, s. 425Athletics European Championships 1994 at Helsinki (fin) Women: 4 x 100 m Relay Sports123.com Salmela edusti Suomea aikuisten maaotteluissa vuosina 1987–1994. Hän sijoittui henkilökohtaisilla matkoilla parhaimmillaan kolmanneksi ulkoratamaaottelun 100 metrillä Helsingissä 1992 ja hallimaaottelun 200 metrillä Tukholmassa samana vuonna. Kalevan kisoissa hän saavutti 100 metrillä pronssia 1990, 1992 ja 1994. 200 metrillä hän sai pronssia 1991, 1992 ja 1993. Sisäratojen SM- kilpailuissa hän sai vuonna 1992 pronssia sekä 60 että 200 metrillä. Yleisurheilu-uransa lopetettuaan Marja Salmela on toiminut 2000-luvulla Kemi- Tornio-alueen nuorten yleisurheilijoiden valmentajana.Veitsiluodon Kisaveikot kerää urheilijakaartia ympäri Meri-Lappia Pohjolan Sanomat: 13.1.2013 Hänen tyttärensä Elisabet Salmela kilpailee pikajuoksuissa. == Henkilökohtaiset ennätykset == === Ulkoradat === Laji Tulos Paikka Vuosi 100 m 11,67 Tuusula 1994 200 m 23,80 Tuusula 1994 400 m 56,88 Evry 1993 === Sisäradat === Laji Tulos Paikka Vuosi 60 m 7,43 Jyväskylä 1994 200 m 24,58 Tukholma 1992 400 m 58,75 Rovaniemi 1988 == Lähteet == * * === Viitteet === Luokka:Suomalaiset pikajuoksijat Luokka:Suomalaiset yleisurheiluvalmentajat Luokka:Vuonna 1967 syntyneet Luokka:Elävät henkilöt
James Agee

James Rufus Agee (27. marraskuuta 1909 Knoxville, Tennessee - 16\. toukokuuta 1955 New York City) oli yhdysvaltalainen kirjailija, journalisti, runoilija, käsikirjoittaja ja elokuva-arvostelija. 1940-luvulla hän oli Yhdysvaltain vaikutusvaltaisimpia filmikriitikoita. Hänen omaelämäkerrallinen romaaninsa A Death in the Family (1957) toi tekijälleen kuolemanjälkeisen Pulitzer- palkinnon. Luokka:Kirjallisuuden Pulitzer-palkinnon saaneet Luokka:Yhdysvaltain elokuva Luokka:Yhdysvaltalaiset elokuvakriitikot Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Yhdysvaltalaiset käsikirjoittajat Luokka:Vuonna 1909 syntyneet Luokka:Vuonna 1955 kuolleet
Brahe Djäknar

Studentkören Brahe Djäknar on vuonna 1937 perustettu Åbo Akademin mieskuoro. Sen johtajina ovat toimineet John Rosas (1947–1955), Gottfrid Gräsbeck (1955–1990) ja Ulf Långbacka (1991–2022). Långbackan virkavapauksien aikana kuoroa on johtanut Heikki Seppänen (2000–2001) sekä Martin Segerstråle (2010). 1.1.2023 alkaen kuoroa johtaa Hanna Kronqvist. Kuoron levytyksiä ovat mm. Vintern rasat, joka sisältää perinteisiä kevätlauluja Vartiovuorelta, Goda råd till dem som lever ett dåligt liv (2003), Julkonsert (2000) yhteistyössä Florakörenin ja Akademiska orkesternin kanssa, sekä kuoron 60-vuotiskiertueella taltioitu Live in America (1998). Yhdessä Florakörenin kanssa on toteutettu myös albumi Skål i öl och brännvin (1995), jolla kuorot esittävät laajaa juomalaulurepertoaariaan. == Lähteet == ==Aiheesta muualla== *Kuoron kotisivut Luokka:Suomalaiset mieskuorot Luokka:Turun musiikki
Sisäilmayhdistys

Sisäilmayhdistys ry on vuonna 1990 perustettu yhdistys, jonka tarkoituksena on edistää rakennusten terveelliseen ja viihtyisään sisäilmastoon tähtäävää työtä. Yhdistyksen tehtävänä on parantaa tiedonsiirtoa tutkimuksesta käytäntöön sekä valistaa rakennusten asukkaita, käyttäjiä ja omistajia ylläpitämään hyvää sisäilmastoa. Yhdistyksen toiminnan rahoitus perustuu pääasiallisesti kannattajajäsenmaksuihin ja hankekohtaisiin toimeksiantoihin. Osa yhdistyksen julkaisemista tuotteista on maksullisia. Sisäilmayhdistyksellä on merkittävä rooli sisäilman laatua koskevassa valistustyössä. Yhdistys on vaikuttanut muun muassa rakennusten mallityöselitysten tarkastuksiin sekä Rakennustietosäätiön RT- ja LVI-kortteihin. Yhdistyksen saavutuksia on merkittävä vaikuttaminen "Sisäilmaston, rakennustöiden ja pintamateriaalien luokitus" -ohjeeseen. Sen tuloksena Rakennustietosäätiössä on käynnistetty rakennusmateriaalien M1-luokitus. == Julkaisutoiminta == Vuonna 1996 Sisäilmayhdistys julkaisi opetushallituksen tuella Rakennusten sisäilmasto ja LVI-tekniikka -oppikirjan. Yhdistys julkaisee myös Sisäilmauutiset-lehteä, joka ilmestyy neljä kertaa vuodessa. Sisäilmayhdistys toimii aktiivisesti sisäilmastotutkimuksen edistämiseksi Suomessa. Yhdistyksen aloituksesta ja koordinoimana toteutettiin vuonna 1997 projekti, joka johti Tekesin Terve talo -teknologiaohjelmaan. Osana Terve talo -teknologiaohjelmaa TKK:n LVI- laboratorio laati Terveen talon toteutuksen kriteerit -oppaat, jotka antavat käytännön ohjeita Sisäilmastoluokituksen tavoitteiden saavuttamiseen. Sisäilmayhdistys on myös laatinut käyttäjien terveyttä koskevat kriteerit kiinteistöjen ja uudisrakennushankkeiden PromisE- ympäristöluokituksiin.Yhdistyksen kotisivut == Sisäilmastoseminaari == Yhdistyksen tiedotustoiminnan kulmakivi on ollut vuosittain pidettävä sisäilmastoseminaari. Se on Suomen laajin sisäilma-alan tapahtuma, johon osallistuu asiantuntijoita tekniikasta lääketieteeseen. Seminaariesitelmät kootaan osallistujille maksutta, ja sitä myydään myös jälkikäteen. Sisäilmastoseminaarin tarkoituksena on esitellä suomalaista sisäilmastotutkimusta. Muina järjestäjinä toimivat SIY Sisäilmatieto ja Teknillisen korkeakoulun LVI-laboratorio.Euroopan työterveys- ja työturvallisuusviraston verkkosivut Seminaarin päärahoittajana on Sosiaali- ja terveysministeriö. Seminaarin yhteydessä järjestetään yritysnäyttely, joka osaltaan mahdollistaa seminaarin taloudellisen toteutuksen. Vuonna 2009 seminaari järjestettiin 24. kerran, ja ilmoittautuneita osallistujia oli noin 900.Ote Sisäilmastoseminaari 2009-julkaisun esipuheesta. Sisäilmastoseminaari on Suomen laajin sisäilma-alan tapahtuma, johon osallistuu asiantuntijoita tekniikasta lääketieteeseen. Seminaariesitelmät kootaan osallistujille maksutta, ja sitä myydään myös jälkikäteen.Sisäilmayhdistyksen kotisivut ==Lähteet== == Aiheesta muualla == *Yhdistyksen kotisivut Luokka:Suomalaiset järjestöt Luokka:Lobbaus Luokka:Rakennuksen ilmanvaihtojärjestelmät Luokka:Rakennuksen ilmastointijärjestelmät
Fiat Lux (kultti)

Fiat Lux (Tulkoon valo) on saksalainen uskonnollinen liike tai ”sääntökunta”. Se on varsin pieni (jäseniä joitakin satoja), mutta saanut huomiota oikeudenkäynneistä, joita on käyty veronkierron ja parantaviksi väitettyjen rohtojen sekä nesteiden myynnin tiimoilta. Liikkeen perustajalla Uriellalla väitetään olevan erilaisia yliluonnollisia kykyjä. Liikkeen kannattajat pitävät häntä muun muassa henkiparantajana, meediona ja välikappaleena, joka ottaa ilmestyksissä vastaan jumalallisia viestejä. Liikkeen jäsenet saavat uudet hengelliset nimet, ja heidän elämistään säädellään. Liikkeen oppi on apokalyptinen; aluksi maailmanlopun piti koittaa vuonna 1998, mutta silloin Uriella ilmoitti Jumalan myöntäneen ihmisille armonaikaa suunnattoman rukousenergian ansiosta.Fiat Lux Liikkeen oppiin kuuluvat myös ufoihin liittyvät uskomukset, joiden mukaan Antarktikselle on tällä hetkellä kätkettynä natsiufoja. Ufokertomukset kuuluvat myös liikkeen oppiin aikojen lopuista. Jeesuksen väitetään perustaneen liikkeen Uriellan kautta vuonna 1980.Uriellas Ufo-Kugeln Liike tuomitsee tietokoneet ja Internetin.Orden Fiat Lux (Uriella) == Lähteet == Luokka:Ufouskonnot
Mirja

Mirja on naisen etunimi, tunnetuin suomalainen muunnelma heprealaisesta nimestä Mirjam. Suomessa nimi oli vuoden 2019 loppuun mennessä annettu 21 074 naiselle ja alle viidelle miehelle. Hieman yli puolet heistä on syntynyt 1940- ja 1950-luvuilla. Mirjan nimipäivä on 30. huhtikuuta. Almanakkaan nimi otettiin vuonna 1929. == Tunnettuja Mirja-nimisiä == * Mirja Airas, taidemaalari * Mirja Bolgár, kirjailija, kirjallisuuskriitikko, kääntäjä ja toimittaja * Mirja Castrén, arkkitehti * Mirja Hartimo, filosofi ja yliopistonlehtori * Mirja Heikkilä, kirjailija * Mirja Heikkilä (o.s. Kullas), aitajuoksija * Mirja-Liisa Herhi, tanssitaiteilija ja tanssipedagogi * Mirja Hietamies-Eteläpää, kilpahiihtäjä ja olympiavoittaja * Mirja Hietamäki, salibandyn pelaaja * Mirja Huuhka, toimittaja ja toimitussihteeri * Mirja Illikainen, kiertotalouden tutkija ja professori * Mirja Kangasniemi (ent. Järvenpää), seitsenottelija * Mirja Karisto, näyttelijä, televisio-ohjaaja ja -käsikirjoittaja * Mirja Kierros (o.s. Lehtonen), kilpahiihtäjä ja olympiamitalisti * Mirja von Knorring, kokki ja ruokakirjailija * Mirja Kuivaniemi, kirjailija * Mirja Kullas, aitajuoksija * Mirja Mane, näyttelijä * Mirja Ojanen (o.s. Linnainmaa), hiihto- ja viestisuunnistaja * Mirja Oksanen, näyttelijä * Mirja Puhakka, hiihtosuunnistaja * Mirja Pyykkö, toimittaja * Mirja Ronni (o.s. Rekola), keihäänheittäjä, agronomi ja opetusneuvos * Mirja Rutanen, suomentaja * Mirja Ryynänen, poliitikko (keskusta) * Mirja Saari, pohjoismaisten kielten professori * Mirja Salkinoja-Salonen, mikrobiologi * Mirja Salminen (o.s. Jämes), yleisurheilija * Mirja Suomela, opettaja ja kirjailija * Mirja Tarnanen, kielikasvatuksen professori * Mirja Tukiainen, tanssija, koreorgrafi ja pedagogi * Mirja Vehkaperä, poliitikko (keskusta) * Mirja Vesanen, nuortenkirjailija == Kuvitteellisia Mirjoja == * Mirja Mattila, hahmo televisiosarjassa Salatut elämät * Mirja Mäkimaa, hahmo televisiosarjoissa Kotikatu ja Uusi päivä == Lähteet == Luokka:Etunimet
Mirjami

Mirjami on naisen etunimi, suomalainen muunnelma heprealaisesta nimestä Mirjam. Suomessa nimi oli vuoden 2019 loppuun mennessä annettu 21 359 naiselle ja alle viidelle miehelle. Mirjamin nimipäivä on 30. huhtikuuta. == Tunnettuja Mirjami-nimisiä == * Mirjami Heikkinen, näyttelijä, lausuja ja teatteripedagogi * Mirjami Hietala, psykoterapeutti ja kirjailija * Mirjami Hirvonen o.s. Hyvönen, Mimmu, Tiktak-yhtyeen basistihttps://www.is.fi/vainelamaa/art-2000005193086.html * Mirjami Kuosmanen, näyttelijä ja elokuvakäsikirjoittaja * Mirjami Laitinen, Sitran vanhempi neuvonantaja, Verohallinnon ent. pääjohtaja * Mirjami Lähteenkorva, runoilija * Mirjami Paso, hovioikeudenneuvos, varatuomari ja dosentti * Mirjami Penttinen, taitoluisteluvalmentaja * Mirjami Rajala, koripalloilija * Mirjami Suonio, lastenkirjailija ==Lähteet== Luokka:Etunimet
Mirkka

Mirkka on naisen etunimi, suomalainen muunnelma heprealaisesta nimestä Mirjam. Suomessa nimi oli vuoden 2019 loppuun mennessä annettu noin 770 henkilölle, joista suurin osa on syntynyt 1900-luvun loppupuolella. Mirkan nimipäivä on 30. huhtikuuta. == Tunnettuja Mirkka-nimisiä == * Mirkka Kallio, musiikkivideo- ja elokuvaohjaaja ja käsikirjoittaja * Mirkka Lappalainen (s. 1975), historian tutkija * Mirkka Metsola (s. 1981), vaatesuunnittelija * Mirkka Paajanen (s. 1982), laulaja, säveltäjä ja sanoittaja * Mirkka Rekola (1931–2014), runoilija, kääntäjä ja esseisti == Kuvitteellisia Mirkka-nimisiä == * Mirkka, päähenkilö Tuija Lehtisen Mirkka-kirjasarjassa ==Lähteet== Luokka:Etunimet
Chen Tao

Chen Tao on taiwanilais-yhdysvaltalainen uusi uskonnollinen liike, joka tuli tunnetuksi epäonnistuneilla lopun aikojen profetioillaan. Väitettiin, että Jumala ilmestyisi maaliskuussa 1998 tietylle televisiokanavalle ennen tuloaan Maan päälle. Pian koittavan maailmanlopun yhteydessä valittujen väitettiin pelastautuvan lentäviin lautasiin. Chen Taon perusti Hon-Ming Chen. Liike väittää parantavansa ihmisiä syövästä ja AIDS:ista.Salvation from AIDS and cancer offered in Central Park == Lähteet == Luokka:Itä-Aasian uskonnot Luokka:Ufouskonnot
Yu Myung-hwan

Yu Myung-hwan (; s. 8. huhtikuuta 1946) on eteläkorealainen poliitikko ja diplomaatti. Hän opiskeli Soulissa ja Haagissa. Hän on toiminut muun muassa maansa ulkoasiain- ja kauppaministerinä helmikuusta 2008 syyskuuhun 2010. Hän joutui eroamaan paikalta nepotismin takia. == Lähteet == * Ministry of Foreign Affairs === Viitteet === ==Aiheesta muualla== Luokka:Eteläkorealaiset poliitikot Luokka:Ministerit Luokka:Vuonna 1946 syntyneet Luokka:Elävät henkilöt
HMS Liverpool (11)

HMS Liverpool (viirinumero 11) oli Britannian kuninkaallisen laivaston Gloucester-luokan kevyt risteilijä. == Valmistus == Alus tilattiin Fairfieldin telakalta, missä köli laskettiin 17. helmikuuta 1936. Alus laskettiin vesille 24. maaliskuuta 1937 ja valmistui 2. marraskuuta 1938. == Palvelus == Vuonna 1939 alus oli Itä-Intian laivastoaseman 4. risteilijäviirikössä, kunnes marraskuun puolessavälissä siirrettiin 5. risteilijäviirikköön Kiinan asemalle. Alus siirrettiin 20. toukokuuta 1940 Välimerelle, jossa se kahdeksan päivää myöhemmin osallistui Espero-saattueen taisteluun. Taistelun aikana alukseen osui yksi 4,7 tuuman kranaatti.Whitley s. 109 Alukseen osui 29. heinäkuuta lentopommi, joka ei kuitenkaan aiheuttanut merkittäviä vaurioita. Alukseen 14. lokakuuta osunut Italian ilmavoimien lentokoneen laukaisema torpedo aiheutti suuret vauriot lennättämällä muun muassa A-tornin katon pois paikaltaan. Alus tehtiin tilapäiskorjaukset Aleksandriassa, mistä se purjehti huhtikuussa Mare Islandille Kaliforniaan telakalle. Alus palasi maaliskuussa 1942 palvelukseen. Liverpool liitettiin 18. risteilijäviirikköön Scapa Flowhun suojaamaan Jäämeren saattueita. Alus kuitenkin siirrettiin 5. kesäkuuta Välimerelle operaatio Harpooniin. Alukseen osui 14. kesäkuuta lentokoneesta laukaistu torpedo vasempaan kylkeen etummaisen konehuoneen kohdalle. Osuma lamautti aluksen täydellisesti, joten se piti hinata Gibraltarille. Aluksen vuoto paikattiin, jonka jälkeen se purjehti Rosythiin telakalle, jonne se saapui heinäkuussa. Vaikka korjaukset valmistuivat heinäkuussa 1943, alus palasi palvelukseen vasta toukokuussa 1944, jolloin se siirrettiin huolto ja ylläpito tehtäviin. Alus ei kokenut uusia tehtäviä sodan aikana, vaan se siirrettiin lokakuussa 1945 Välimeren laivaston 15. risteilijäviirikköön. Alus oli Välimerellä 15. ja 1. risteilijäviiriköissä pääosan ajasta lippulaivana, kunnes se poistettiin palveluksesta huhtikuussa 1952. Alus laitettiin poistolistalle ja siirrettiin 1958 BISCOlle romutettavaksi. Alus hinattiin 27. kesäkuuta Portsmouthiin, jonne se saapui 2. heinäkuuta McLellan Ltd:n Bo'nessin telakalle romutettavaksi. ==Lähteet== * * ===Viitteet=== Luokka:Town-luokan risteilijät (1936) Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan risteilijät
Przed świtem

Przet świtem on Lidia Kopanian 13. kesäkuuta 2008 julkaistu albumi. Przed świtem -albumilta on julkaistu singleinä "Tamta łza" ja "Rozmawiać z tobą chcę". == Kappaleet == # # # # # # # # # # # # # Luokka:Vuoden 2008 albumit Luokka:Puolalaiset albumit Luokka:Popalbumit
HMS Manchester (15)

HMS Manchester (viirinumero 15) oli Britannian kuninkaallisen laivaston Gloucester-luokan kevyt risteilijä. == Valmistus == Alus tilattiin Hawthorn Leslie and Companyltä, missä köli laskettiin 28. maaliskuuta 1936. Alus laskettiin vesille 12. huhtikuuta 1937 ja valmistui 4. elokuuta 1938. == Palvelus == toisen maailmansodan alkaessa alus oli 4. risteilijäviirikössä Itä-Intian laivastoasemalla, mistä se kutsuttiin kotiin. Alus saapui 25. marraskuuta 1939 Englantiin, missä se liitettiin Kotilaivastoon Scapa Flowhun pohjoisten merialueiden valvontaan. Alus valtasi 21. helmikuuta 1940 saksalaisen kauppalaiva Wahehen. Alus suojasi joukkoja Narvikiin kuljettavaa saattuetta NP1 HMS Birminghamin kanssa. Norjan taisteluiden päätyttyä alus siirrettiin Humberiin saksalaisten maihinnousun varalta, mistä se lähti 15. syyskuuta Välimerelle osana operaatio Collaria. Alus osallistui 27. marraskuuta Spartiventon taisteluun. Joulukuussa se palasi Englantiin huoltoon.Whitley s. 108-109 Palattuaan palvelukseen Manchester valvoi Tanskansalmea ja siten se osallistui Saksan laivaston taistelulaivan Bismarckin etsintään. Alus palasi heinäkuussa Välimerelle Maltan saattueiden suojaksi. Siihen osui 23. heinäkuuta operaatio Substancessa lentokoneesta laukaistu torpedo, joka aiheutti suuret vauriot. Tilapäiskorjaukset tehtiin Gibraltarilla, minkä jälkeen alus siirrettiin Philadelphiaan Yhdysvaltoihin varsinaisia korjauksia varten.Whitley s. 109 Alus palasi palvelukseen 27. helmikuuta 1942, minkä jälkeen se palasi Portsmouthiin viimeisteltäväksi. Alus palasi huhtikuun lopulla palvelukseen Scapa Flowssa oleviin Kotilaivaston yksiköihin ja otti niiden mukana osaa Jäämeren saattueiden suojaamiseen sekä Huippuvuorten operaatioihin. Elokuussa alus palasi Välimerelle operaatio Pedestaliin, jossa siihen osui 13. elokuuta vastaisena yönä joko Italian laivaston moottoritorpedovene MS16:n tai MS22:n laukaisema torpedo Tunisian rannikolla. Alus menetti liikuntakykynsä ja se upotettiin varhain 13. elokuuta 1942. ==Lähteet== * * ===Viitteet=== Luokka:Town-luokan risteilijät (1936) Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan risteilijät
Puhdistusvala

Puhdistusvala on 1734–1948 Suomessa käytössä ollut oikeuden edessä annettu juhlallinen vakuutus, jonka avulla vastaaja tai syytetty saattoi kumota kantajan tai syyttäjän kanteen. Jos vastaaja kieltäytyi puhdistusvalasta tai ei saapunut oikeuden istuntoon, katsoi oikeus kantajan tai syyttäjän vaatimuksen toteennäytetyksi. Jos vastaaja teki valan, oikeus hylkäsi kanteen tai syytteen.Otavan iso tietosanakirja, Otava 1960–1965 Puhdistusvalan sijalle tuli totuusvakuutus. Ruotsissakin puhdistusvala poistettiin 1948.Bonniers lexikon, Albert Bonniers förlag 1967 Puhdistusvalasta säädettiin oikeudenkäymiskaaressa (17:30–31). Sen mukaan vastaajan tai syytetyn määräsi puhdistusvalalle tuomari, mutta vain hätätilassa ja silloin kun totuutta ei muutoin saatu selville. Puhdistusvalalle ei saanut tuomita rikoksesta, joka koski ihmishenkeä. Puhdistusvalalle tuomittu sai miettiä valan tekoa tai tekemättä jättämistä maaseudulla seuraavaan oikeuden istuntoon ja kaupungissa enintään kuukauden. Jos hän pystyi osoittamaan laillisen esteen, antoi oikeus hänelle uuden määräajan. ==Lähteet== Luokka:Oikeushistoria Luokka:Prosessioikeus Luokka:Valat
Hannu Blommila

Hannu "Hauta" Blommila (s. 13. elokuuta 1957)https://www.risingshadow.fi/library/book/5322-hannun-basaarissa-hannu- blommilan-50-vuotis-juhlakirja on suomalainen radiotoimittaja. Hän on toimittanut Yleisradiossa Kauriin kääntöpiiriä, Mustafan basaaria, Progeyötä ja Rockradiota. Blommila on myös scifi-harrastaja. == Lähteet == == Aiheesta muualla == Vesa Sisättö, Jukka Halme. Hannun basaarissa: Hannu Blommilan 50-vuotisjuhlakirja. Espoon science fiction- ja fantasiaseura ESC. 2007. Luokka:Suomalaiset radiotoimittajat Luokka:Ylen toimittajat Luokka:Vuonna 1957 syntyneet Luokka:Elävät henkilöt
HMS Edinburgh (16)

HMS Edinburgh (viirinumero 16) oli Britannian kuninkaallisen laivaston Edinburgh-luokan kevyt risteilijä. == Valmistus == Alus tilattiin Swan Hunterin telakalla Newcastle upon Tynestä, missä köli laskettiin 30. joulukuuta 1936. Alus laskettiin vesille 31. maaliskuuta 1938 ja valmistui 6. heinäkuuta 1939. == Palvelus == Syyskuussa 1939 alus oli 18. risteilijäviirikössä Scapa Flowssa, kunnes se 1. lokakuuta siirrettiin Humberiin sijoitetun osaston 2. risteilijäviirikköön. Alus suojasi Skandinaviaan kulkevia saattueita, kunnes se siirrettiin maaliskuussa huoltoon. Alukselle asennettiin alukselle muun muassa tyypin 279 tutka.Whitley s. 111 Alus palasi 28. lokakuuta 1940 palvelukseen Kotilaivaston 18. risteilijäviirikköön. Maaliskuussa 1941 alus suojasi Lofoottien operaatiota ja toukokuussa se osallistui Saksan laivaston taistelulaivan Bismarckin etsintään, minkä aikana se pysäytti saksalaisen saarronmurtajan Lechin. Heinäkuussa alukselle asennettiin kuusi yksiputkista 20 millimetrin ilmatorjuntatykkiä ja se osallistui Välimerellä operaatio Substanceen. Alus oli uudelleen Välimerellä operaatio Halberdissa. Marraskuussa alus palasi pohjoisille merialueille suojaamaan Jäämeren saattueita. Aluksen tutkajärjestelmät päivitettiin tyyppien 273, 284 ja 285 tutkiin alkuvuodesta 1942. Aluksen suojatessa 30. huhtikuuta 1942 kotiin palaavaa saattuetta QP-11, jolloin siihen osui kaksi Saksan laivaston sukellusvene U-456:n laukaisemaa torpedoa. Vaikka alus vaurioitui pahoin, se kykeni yhä jatkamaan matkaansa, vaikkakin hitaasti. Alus joutui 2. toukokuuta Saksan laivaston hävittäjien kohteeksi. Se kykeni upottamaan hyökkääjistä Z26:n ennen kuin siihen osui torpedo, jonka seurauksena alus menetti konetehonsa ja sai suuren vuodon.Whitley s. 111-112 HMS Foresightin päällikkö Joe Fowells määräsi lopulta Edinburghin upotettavaksi torpedolla. Aluksen mukana upposi 465 kultaharkkoa, joka oli osa Neuvostoliiton maksua länsivaltojen sotatarvikeavusta. Keith Jessopin johtama retkikunta nosti kullan vuonna 1981.Whitley s. 112 ==Lähteet== * * ===Viitteet=== Luokka:Barentsinmeren hylyt Luokka:Town-luokan risteilijät (1936) Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan risteilijät
Vaatimus

Vaatimus eli vaade ovat pääosin synonyymejä ja tarkoittavat usein aivan samaa asiaa. == Vaatimus == Vaatimus on jollekin henkilölle, oikeushenkilölle tai viranomaiselle esitetty kehotus tehdä tai olla tekemättä jotakin, esimerkiksi maksaa rahaa tai pidättäytyä toimenpiteistä. Vaatimus esitetään yleensä oikeudenkäynnissä tai hallintomenettelyssä. Nimitystä käytetään myös kanteen yhteydessä, sillä kanteen eräs osa on kannevaatimus. Vaatimus esiintyy usein sanan vaade synonyyminä.Otavan iso tietosanakirja, Otava 1960–1965, hakusanat vaade ja vaatimus Viranomaisen on annettava asianosaiselle mahdollisuus ilmaista mielipiteensä muiden tekemiin vaatimuksiin ennen asian ratkaisemista. Myös viranomaisen asianosaiseen kohdistama vaatimus edellyttää kuulemista. Viranomaiseen kohdistuva vaatimus on asianosaisen tahdonilmaisu, jonka tarkoituksena on saada viranomainen tekemään jokin toimi.Encyclopædia iuridica Fennica, Suomalainen lakimiesyhdistys 1994–1999, ISBN 951-855-135-9, osa V palstat 521–523. == Vaade == Vaade eli oikeusvaade on jonkin oikeuden haltijan valta vaatia toisilta tiettyä tekoa tai tekemättä jättämistä. Vaateen tilalla käytetään usein sanaa vaatimus. Yksityisoikeudellinen vaade on esimerkiksi saamisvaatimus ja julkisoikeudellinen vaade voi olla vaikkapa verovaatimus. Vaade voi olla myös kansainväliseen oikeuteen liittyvä. Se on usein aineellisoikeudellinen, mutta vaade saattaa olla myös prosessioikeudellinen, kuten esimerkiksi tuomiovaade tai täytäntöönpanovaade.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 Oikeudellinen vaade on yksityisoikeuden piiriin liittyvä ilmentymä, joka kuuluu oikeusjärjestelmän käsiteverkostoon. Se on osapuolen vallinnassa oleva ja oikeudellisen suojan omaava mahdollisuus toteuttaa haluamansa asiantila. Jos asiassa on kaksi osapuolta, toisen vaadetta vastaa toisen velvoite.Encyclopædia iuridica Fennica, osa VII palsta 604. Jotakin suoritusta vaativalla velkojalla on velkomisoikeus eli vaade, jos vaatimus täyttää aineellisoikeudelliset edellytykset ja saaminen on erääntynyt.Encyclopædia iuridica Fennica, osa I palsta 712. Rahamääräinen maksuvaade on esimerkiksi konkurssisaatava, joka velallisen konkurssin jälkeen on vahvistettu konkurssituomiossa.Encyclopædia iuridica Fennica, osa IV palsta 175. Jos asianosainen tuomioistuimessa pitää vastapuolen vaadetta oikeana, on kyseessä myöntäminen, joka on kanteen tai sen osan vastustamisen vastakohta.Encyclopædia iuridica Fennica, osa IV palsta 300. ==Lähteet== Luokka:Oikeustiede
John Gilmore

John Gilmore voi tarkoittaa ainakin seuraavia henkilöitä: * John Gilmore, yhdysvaltalainen aktivisti ja ohjelmistokehittäjä * John Gilmore, yhdysvaltalainen saksofonisti
Bakun koulusurmat

Bakun koulusurmat tapahtuivat Bakussa sijaitsevassa öljyalan oppilaitoksessa aamulla 30. huhtikuuta 2009.Azerbaidzhanissa verinen ampumavälikohtaus Ampujana toimi etninen azeri, vuonna 1980 syntynyt Georgian kansalainen Fərda Qədirov, joka oli alun perin kotoisin Azerbaidžanista. Hän surmasi 12 henkilöä ja lopulta itsensä.CNN: Azerbaijan gunman kills 12 at university Varmaa motiivia hyökkäykselle ei tiedetä, mutta viranomaisten mukaan syy ei ollut todennäköisesti poliittinen. Tiedotusvälineet kertoivat, että mies oli vastikään palannut Bakuun etsimään töitä. Perheensä hän jätti Venäjälle, ja hänen kerrottiin olleen riidoissa isänsä kanssa. Uhreista yksi oli kotoisin Syyriasta ja toinen Sudanista, loput olivat azerbaidžanilaisia. Verilöyly koulussa Azerbaidzhanissa Alustavassa tutkinnassa on ilmennyt, että ampujalla oli ennen surmien aloittamista Makarov-pistooli, ja 71 patruunaa. Uhrit *Emin Abdullayev, 20 *Ramiz Abdullayev, 69 *Ceyhun Aslanov, 21 *Tamilla Əzizova, 58 *Ruslan Babaşov, 19 *Ayaz Bağırov, 21 *Yusif Bəndəliyev, 20 *Ayna Qurbanova, 52 *Savalan Cabbarov, 22 *Taleh Məmmədov, 21 *Şəfa Məmmədova, 31 *Məcnun Vahidov, 63 == Lähteet == Luokka:Bakun historia Luokka:Koulusurmat Luokka:Vuoden 2009 rikokset
Figen

Figen Oy (entinen Faba Sika Oy) on Snellmanin Lihanjalostus Oy:n omistama sikojen keinosiemennykseen erikoistunut yhtiö. Se aloitti toimintansa vuonna 2007, ja sillä on karjuasemat Kauhavan Ylihärmässä ja Tuomikylässä Ilmajoella. Figen Oy tuottaa karjunsiementä suomalaisten porsaantuottajien ja ulkomaisten asiakkaiden käyttöön. Matriarkka-karjut periyttävät erityisesti hedelmällisyyttä, Muskeli-karjut hyviä lihasikaominaisuuksia ja Kombi-karjut ovat kombinaatio edellisistä. Kaikista on tarjolla maatiais-, yorkshire- ja risteytysvalikoima. Tällä hetkellä Figenillä on yhteensä 150 tuotannossa olevaa karjua. Suomalaista sika-ainesta on viety elävinä eläiminä tai siemenannoksina Pohjoismaihin, USA:han, kaikkiin läntisen Euroopan maihin sekä Kaukoitään ja Venäjälle. Keinosiemennyskarjujen on täytettävä maa- ja metsätalousministeriön asettamat vaatimukset, jotka perustuvat muun muassa eläintautilakiin, kotieläinjalostuslakiin ja keinosiemennyslakiin.Figen Oy:n kotisivut Figen Oy syntyi, kun Snellman osti Faba Sika Oy:n vuonna 2010.Snellman ostaa Faba Sika Oy:n, Anelma-palvelu, Snellman 1.12.2010. Viitattu 20.11.2015. Aiemmin Snellman oli yhtenä osakkaana Faba Sian tytäryhtiössä Suomen Sianjalostus Oy.Mikä on Faba Sika Oy?, Anelma-palvelu, Snellman. Viitattu 20.11.2015. ==Lähteet== Luokka:Sikatalous
Roxana Saberi

Roxana Saberi (; s. 26. huhtikuuta 1977) on yhdysvaltalainen toimittaja, joka lähti työskentelemään Iraniin. Hänet pidätettiin tammikuussa 2009 ensin alkoholin ostosta. Kävi ilmi, että hän työskenteli Iranissa toimittajana luvatta, ja pian hän sai syytteen vakoilusta. Hänen väitettiin keränneen ammattinsa varjolla tietoa Yhdysvalloille.Iran charges detained American reporter with espionage Hänet tuomittiin kahdeksan vuoden vankeuteen. Yhdysvallat piti syytteitä perusteettomina.Iran jails U.S.-Iranian reporter for 8 years Barack Obama ilmoitti, että Saberi ei ollut syyllistynyt minkäänlaiseen vakoiluun.Roxana Saberi is no spy, says Obama Amnesty International piti Saberia mahdollisena mielipidevankina.Iran: Possible prisoner of conscience: Roxana Saberi (f) Myös Human Rights Watch paheksui Iranin toimia.Iran: Illegal detention of Iranian-American journalist Saberi oli vankila-aikanaan nälkälakossa.Saberi 'on hunger strike' in Iran Toukokuussa Saberin tuomio lievennettiin kahden vuoden ehdolliseksi vankeudeksi. Hän sai luvan jättää Iranin, mutta häntä kiellettiin työskentelemästä Iranissa toimittajana viiteen vuoteen.Iran 'to release' reporter Saberi Vietettyään viikon Wienissä Saberi palasi Yhdysvaltoihin 22. toukokuuta.Roxana Saberi Back on US Soil Fargossa, Pohjois-Dakotassa kasvanut Saberi on etniseltä taustaltaan iranilais-japanilainen. Hänellä on sekä Yhdysvaltain että Iranin kansalaisuus. Pidätyksensä aikaan hän oli asunut Iranissa jo kuusi vuotta. Hän oli vuoden 1997 Miss North Dakota ja pääsi kymmenen parhaan joukkoon myös Miss Americassa.2007 North High Hall of Fame Inductees Hän on kihloissa ohjaaja Bahman Ghobadin kanssa. == Lähteet == Luokka:Yhdysvaltalaiset toimittajat Luokka:Yhdysvaltalaiset missit Luokka:Iranilaiset henkilöt Luokka:Vuonna 1977 syntyneet Luokka:Elävät henkilöt
Puhtaantunnonvala

Puhtaantunnonvala on Suomessa 1615–1972 käytössä ollut oikeuden edessä annettu juhlallinen vakuutus, jonka avulla asianosainen vakuutti käyvänsä oikeutta tai hakevansa muutosta vilpittömässä mielessä.Otavan iso tietosanakirja, Otava 1960–1965 Vala pyrki estämään asianosaista käymästä oikeutta vääräksi tietämässään asiassa ja tuottamasta haittaa tai vahinkoa vastapuolelle. Voimassaolonsa loppuaikoina puhtaantunnonvalaa käytettiin vain tuomionpurkumenettelyssä ja lain muilla määräyksillä katsottiin olevan vain historiallista merkitystä.Iso tietosanakirja, Otava 1931–1939 Puhtaantunnonvalasta säädettiin oikeudenkäymiskaaressa (14:9–10). Sen mukaan riitaiset asianosaiset eivät saaneet alioikeudessa valaa toisiltaan vaatia. Sen sijaan hovioikeus sai vaatia valaa, jos totuutta ei muutoin saatu esiin. Jos riitapuoli ei tahtonut tai voinut valaa vannoa, menetti hän oikeutensa asiassa. Rikosasiassa puhtaantunnonvalaa ei saanut vaatia. Pykälät muutettiin lailla 21/1972, joka tuli voimaan huhtikuun alussa 1972. Vuoden 1734 lain vuoden 1759 suomennoksessa puhtaantunnonvalaa nimitettiin wääryttelemys- walaksi.Ruotzin waldacunnan laki, näköispainos WSOY 1984, ISBN 951-0-12473-7. ==Puhtaantunnonvala== Minä N. N. vannon Jumalan ja hänen pyhän evankeliuminsa kautta, etten minä muuta tiedä enkä ymmärrä kuin että minulla on oikea asia ja että sitä en aja vihasta enkä ilkeydestä; etten myöskään tieteni käytä mitään valhetta tahi kavaluutta, en koeta aikaa viivyttää, en asiaa hämmentää enkä mitään salata, joka sille on oikeaksi valaistukseksi, vaan että annan sen kaiken rehellisesti ilmi, niin totta kuin Jumala minua auttakoon ruumiin ja hengen puolesta.Oikeudenkäymiskaari, 14 luku, osa 9 pykälästä ==Lähteet== Luokka:Oikeushistoria Luokka:Prosessioikeus Luokka:Valat
Kaarlo Therman

Karl Gustaf (Kaarlo) Therman (20. marraskuuta 1912 Kuopio – 28. marraskuuta 1949 Virkkala) oli suomalainen rautatievirkailija ja lastenkirjailija. Thermanin vanhemmat olivat asemapäällikkö Bruno Therman ja Hanna Nylénius. Hän pääsi ylioppilaaksi Kouvolan yhteiskoulusta ja toimi sitten valtion rautateiden palveluksessa. == Teoksia == * Joutsenkello: satuja, kuvitus Rolf Sandqvist. Otava 1947 * Isoisän silmälasit: satuja, kuvitus Rolf Sandqvist. Otava 1948 == Lähteet == * Pohjoissavolaisen kaunokirjallisuuden bibliografia: Kaarlo Therman Luokka:Suomalaiset lasten- ja nuortenkirjailijat Luokka:Vuonna 1912 syntyneet Luokka:Vuonna 1949 kuolleet
Rizana Nafeek

Rizana Nafeek (4. helmikuuta 1988 – 9. tammikuuta 2013)Sri Lankan maid Rizana Nafeek beheaded in Saudi Arabia oli srilankalainen, joka tuomittiin Saudi- Arabiassa kuolemaan alaikäisenä tehdystä mahdollisesti tahattomasta henkirikoksesta. Sri Lanka pyrki saamaan Nafeekille tuloksetta armahdusta. Aasian ihmisoikeuskomissio on todennut, että Nafeekin tapaus on kansainvälisesti eniten huomiota saanut ihmisoikeustapaus Saudi- Arabiassa.Rizana Nafeek more confident now Saudi-Arabia on allekirjoittanut Lapsen oikeuksien sopimuksen.Background on Rizana Nafeek 17-vuotias Nafeek saapui Riadiin 4. toukokuuta 2005 ja aloitti pian työnsä kotiapulaisena Dawadmissa vajaan 400 kilometrin päässä Riadista. 22. toukokuuta 2005 työnantajan vauva kuoli ollessaan Nafeekin vastuulla. Nafeek katsoi, että vauva tukehtui vahingossa pullosta juottamisen yhteydessä, mutta vauvan vanhemmat pitivät Nafeekia syyllisenä murhaan. Nafeek tuomittiin 16. kesäkuuta 2007 kuolemaan teosta. Hän oli ollut vangittuna toukokuusta 2005. Nafeek oli tekohetkellä vasta 17-vuotias, mutta hänen passinsa syntymäaika oli väärennetty vuodeksi 1982Document - Saudi Arabia: Death sentence: Rizana Nafeek (f) , koska hän ei olisi alaikäisenä päässyt työskentelemään Saudi- Arabiaan.SAUDI ARABIA/SRI LANKA: The Rizana Nafeek appeal postponed indefinitely Nafeek teloitettiin mestaamalla tammikuussa 2013. == Lähteet == Luokka:Srilankalaiset henkilöt Luokka:Teloitetut Luokka:Saudiarabialainen yhteiskunta Luokka:Vuonna 1988 syntyneet Luokka:Vuonna 2013 kuolleet
Sauli Zinovjev

Sauli Zinovjev (s. 1988 Lahti) on suomalainen säveltäjä. Zinovjev on opiskellut pianonsoittoa Lahden konservatoriossa sekä sävellystä Sibelius- Akatemiassa ja Karlsruhen musiikkikorkeakoulussa Saksassa, opettajinaan Tapio Nevanlinna sekä Wolfgang Rihm. Zinovjev on keskittynyt orkesterimusiikkiin, ja hänen teoksiaan ovat esittäneet esimerkiksi viulisti Pekka Kuusisto ja kapellimestarit Klaus Mäkelä, Andre de Ridder, Okko Kamu, Johannes Gustavsson ja Ville Matvejeff muun muassa Ruotsin ja Suomen Radion sinfoniaorkestereiden, Tapiola Sinfoniettan ja Kymi Sinfoniettan sekä Lahden, Tampereen, Turun, Jyväskylän ja Oulun kaupunginorkesterin konserteissa. Konserttikaudella 2019–2020 Zinovjevin musiikki debytoi Bambergin Sinfoniaorkesterin, Lausannen Kamariorkesterin ja National Arts Centre Ottawan konserteissa. Radion sinfoniaorkesteri kantaesittää tammikuussa 2022 Zinovjevilta yhdessä Ruotsin RSO:n kanssa tilaamansa pianokonserton solistinaan Víkingur Ólafsson. Zinovjevin kamarimusiikkia on ollut esillä muun muassa Turun musiikkijuhlilla (residenssisäveltäjä, 2019) ja Rusk-festivaalilla (säveltäjävieras, 2017). Marraskuussa 2014 Zinovjevin orkesteriteos Gryf sai kolmannen palkinnon kolmannessa kansainvälisessä Uuno Klami -sävellyskilpailussa. Sauli Zinovjevin puoliso on pianisti Hanna-Mari Zinovjev. ==Teoksia== * Wiegenlied (2021), orkesteri * Pianokonsertto (2019), 27', piano ja orkesteri (2333/4331/1+3/solo pf./archi), Suomen ja Ruotsin radion sinfoniaorkesterien yhteistilaus * Un Grande Sospiro (2018), 22', orkesteri (2222/2200/2/archi), Lausannen kamariorkesterin, Tapiola ja Kymi Sinfoniettojen yhteistilaus * Die Welt - Ein Tor (2017), 16', sello ja orkesteri (2222/2200/1+1/solo vlc./archi), Paulon Säätiön tilausteos * Viulukonsertto Der Leiermann (2017), 23', viulu ja orkesteri (2232/4330/1+1/hp/solo vln./archi), Oulu Sinfonian tilausteos * Batteria (2016), 11', orkesteri (3333/4331/1+3/1/pf/archi), Radion Sinfoniaorkesterin tilausteos * Pianokvartetto Chasse-Neige (2014), 11', (vl/vla/vlc/pf) * Gryf (2013), 16', orkesteri (2222/2210/1+1/archi) == Lähteet == ==Aiheesta muualla== * Sauli Zinovjevin kotisivut Luokka:Suomalaiset säveltäjät Luokka:Vuonna 1988 syntyneet Luokka:Elävät henkilöt
Alfabungarotoksiini

Alfa-bungarotoksiini on myrkkyaine, joka on erään kraitteihin kuuluvan käärmeen (Bungarus multicinctus) tuottaman myrkyn komponentti. Se sitoutuu irreversiibelisti asetyylikoliinireseptoreihin, joita on hermo- lihasliittymissä. Toksiini aiheuttaa lihasten halvaannusta, hengityksen estymisen ja kuoleman. α-bungarotoksiini on myös selektiivinen vastavaikuttaja aivojen nikotiiniasetyylikoliinireseptoreille (nAChR), joten sillä on myös sovelluksia neurotutkimuksessa.Looking Back on the Discovery of -BungarotoxinVerkkosivu artikkelista Bungarotoksiini löydettiin Taiwanissa 1963.Chang C (1999). "Looking back on the discovery of alpha-bungarotoxin". J. Biomed. Sci. 6 (6): 368–75. Artikkelin verkkosivu Alfa-bungarotoksiinin kemiallinen kaava on C338H529N97O105S11, moolimassa 7 984,14 g/mol ja CAS- numero 11032-79-4. Puhdas α-bungarotoksiini on valkoinen, kiinteä yhdiste, joka liukenee osittain kylmään veteen. Toksiinia suositellaan säilytettäväksi −20 °C:n lämpötilassa.Käyttöturvatiedote, Tocris Se kykenee imeytymään elimistöön ihokosketuksen, ruoansulatuskanavan sekä hengityselinten kautta.Alfa-bungarotoksiinin käyttöturvatiedote == Katso myös == *Bungarotoksiinit ==Lähteet== == Aiheesta muualla == *Tocris: α-Bungarotoxin *Toxin and Toxin Target Database (T3DB): alpha-Bungarotoxin Luokka:Käärmeenmyrkyt Luokka:Eläinmyrkyt Luokka:Hermomyrkyt Luokka:Nikotiiniantagonistit
Matti Karjula

Matti Karjula (7. maaliskuuta 1947 Turku – 2. tammikuuta 2022 Parainen) oli suomalainen taidemaalari. Hän maalasi muun muassa maisemia, muotokuvia, asetelmia sekä pyhimysteemoja ja uskonnollista symboliikkaa sekä eläimiä. Karjula opiskeli Turun piirustuskoulussa 1969–1970 ja Suomen Taideakatemian koulussa 1970–1973 sekä 1974–1975. Hän opiskeli myös Bulgarian kuvataidekorkeakoulussa Sofiassa (Viss Institus za Izobrazitelni Izkustvo Nikolaj Pavlovots, nykyisin National Academy of Arts) 1976–1977. Lisäksi Karjula opiskeli Helsingin yliopistossa humanistisessa tiedekunnassa valmistuen kandidaatiksi 1986. Karjula toimi kuvataideopettajana 1976–2004. Hän oli Taidemaalariliiton jäsen. ==Lähteet== Luokka:Suomalaiset taidemaalarit Luokka:Vuonna 1947 syntyneet Luokka:Vuonna 2022 kuolleet
Suojelutila

Suojelutila on Suomessa kahdesti käytössä ollut valtiollinen poikkeustila, jolla torjuttiin valtiota ja yleistä järjestystä uhkaavia vaaroja. Suojelutila on sotatilaa lievempi oikeudellinen toimi. Siihen vetoamalla puututtiin kansalaisten perusoikeuksiin, kuten ihmisten vapauteen ja sananvapauteen. Suojelutila perustui erityislainsäädäntöön. Ensimmäisen kerran suojelutilan julistaminen mahdollistui tasavallan suojelulain nojalla, joka oli voimassa 1930–1935. Tällä lailla torjuttiin Lapuan liikkeen aikaansaamaa levottomuutta. Toinen tasavallan suojelulaki oli voimassa 1939–1947 ja sillä varauduttiin suursodan aiheuttamaan kiristyneeseen tilanteeseen. Lait antoivat presidentille oikeuden asetuksilla muuttaa hallitusmuodon takaamia perusoikeuksia.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 ==Lähteet== Luokka:Suomen turvallisuuspolitiikka
Tom Westergård

Tom Ludvig Robert Westergård (31. joulukuuta 1935 Vaasa – 27. huhtikuuta 2009 Helsinki) oli suomalainen virkamies. Hän toimi Vaasan läänin viimeisenä maaherrana vuosina 1991–1997. Puoluekannaltaan Westergård oli sosialidemokraatti. == Ura == Westergård työskenteli 1960- ja 1970-luvulla Yleisradiossa toimittajana. Sen jälkeen hän siirtyi tiedotuspäälliköksi ensin Pohjoismaiseen ministerineuvostoon ja sitten valtioneuvostoon. Hän oli Mauno Koiviston läheinen avustaja vuosina 1979–1982 siinä vaiheessa, kun Urho Kekkonen siirtyi syrjään ja alkoi valtataistelu. Hän oli paitsi valtioneuvoston myös Koiviston tiedottaja tämän noustua presidentiksi. Häntä pidetään avoimuuden uranuurtajana, joka painosti Koivistoa avoimiin tiedotustilaisuuksiin. Vaasan läänin maaherraksi hänet nimitettiin Mauno Kangasniemen jäätyä eläkkeelle 1991. Westergård ehti toimia virassaan kuusi vuotta ennen lääniuudistuksessa tehtyä läänin lakkauttamista, jota hän vastusti ankarasti. == Lähteet == Luokka:Suomalaiset virkamiehet Luokka:Suomalaiset toimittajat Luokka:Vaasan läänin maaherrat Luokka:Suomen Sosialidemokraattisen Puolueen jäsenet Luokka:Vuonna 1935 syntyneet Luokka:Vuonna 2009 kuolleet